Δημήτριος Λιανουλόπουλος

Ο Δημήτριος Λιανουλόπουλος (1906-1969), του Αλεξίου, ήταν Έλληνας γιατρός, κλινικάρχης και πολιτικός. Υπηρέτησε ως βουλευτής Φωκίδας από το 1958 ως το 1963, εκλεγμένος με την ΕΡΕ. Νωρίτερα υπηρέτησε επί δύο θητείες ως Δήμαρχος Άμφισσας.

 Πρώτα χρόνια και ιατρικό λειτούργημα 
Σπούδασε ιατρική στο Πανεπιστήμιο Αθηνών, αποκτώντας το πτυχίο του το 1929. Ειδικεύτηκε στην παθολογία και εργάστηκε σε κλινική που ίδρυσε ο ίδιος στο κτήριο του Δημητρίου Ταράτσα (αργότερα στο ισόγειο του ίδιου κτηρίου διατηρούσε το βουλευτικό του γραφείο), και στην οποία έδωσε το όνομα "Άγιοι Ανάργυροι".Σεργουνιώτης, Χρονικόν Αμφίσσης 2007, σελ. 233. 

 Δήμαρχος 
Στις δημοτικές εκλογές του 1951 εξελέγη δήμαρχος Αμφίσσης, με τον συνδυασμό του να κερδίζει τις εκλογές με 851 ψήφους έναντι 814 για τον αντίπαλο συνδυασμό "Πρόοδος". εφ. Φωκίς,  φύλλο 27ης Απριλίου 1951, σελ. 2.  Επανεξελέγη δήμαρχος στις επόμενες εκλογές του 1954 ως ο μοναδικός υποψήφιος δήμαρχος με τον Ελληνικό Συναγερμό.εφ. Φωκίς, φύλλο 26ης Νοεμβρίου 1954, σελ. 2. Υπηρέτησε ως δήμαρχος μέχρι την παραίτησή του, τον Μάρτιο του 1958, προκειμένου να πολιτευτεί στις βουλευτικές εκλογές του 1958. Τον διαδέχθηκε ως δήμαρχος ο αντιπρόεδρος της Δημαρχιακής Επιτροπής, Κωνσταντίνος Δ. Κορδώνης.εφ. Φωκικός Λαός, Νέος Δήμαρχος, φύλλο 6ης Μαΐου 1958, σελ. 2. 

 Κοινοβουλευτική δραστηριότητα 
Στις εκλογές του 1958 εξελέγη βουλευτής Φωκίδας με την ΕΡΕ και επανεξελέγη στην ίδια εκλογική περιφέρεια το 1961. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 73).

 Θάνατος 
Ο Δημήτριος Λιανουλόπουλος απεβίωσε σε ηλικία 63 ετών στην Αθήνα στις 17 Οκτωβρίου 1969Αρχείο Δήμου Άμφισσας - Δελφών. και ετάφη στην Άμφισσα. Στην κηδεία χοροστάτησε ο Σεβασμιότατος Μητροπολίτης Φωκίδος.εφ. Φωκίς, ΔΗΜ. ΛΙΑΝΟΥΛΟΠΟΥΛΟΣ,  φύλλο 3ης Νοεμβρίου 1969, σελ. 1-2.  

 Παραπομπές 

 Εξωτερικοί σύνδεσμοι 
Εικόνα του Λιανουλόπουλου (στη μέση) στο ΠΙΚΠΑ, τη δεκαετία του '50.

Κατηγορία:Έλληνες ιατροί
Κατηγορία:Βουλευτές Φωκίδας
Κατηγορία:Βουλευτές εκλεγμένοι με την ΕΡΕ
Λιανουλοπουλος